
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        87. St-3056/2018  

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, sudac Marija Bakula Vugrinec, u stečajnom postupku u povodu prijedloga predlagatelja FINANCIJSKE AGENCIJE, OIB 85821130368, Zagreb, Ulica grada Vukovara 70, za pokretanje stečajnog postupka nad dužnikom SRAKEC GRADNJA j.d.o.o., OIB 54161021179, Sesvete, Ulica Kaktusa 10, 7. ožujka 2019.
				
r i j e š i o    j e

 	Nalaže se dužniku SRAKEC GRADNJA j.d.o.o., OIB 54161021179, Sesvete, Ulica Kaktusa 10, naknaditi Financijskoj agenciji trošak provedenog postupka u iznosu od 175,00 kn, u roku od 8 dana.
					
Obrazloženje

Rješenjem ovog suda poslovni broj St-3056/2018 od 13. veljače 2019. obustavljen je stečajni postupak nad dužnikom SRAKEC GRADNJA j.d.o.o., OIB 54161021179, Sesvete, Ulica Kaktusa 10, sukladno odredbi čl. 128. st. 9. Stečajnog zakona (“Narodne novine” broj 71/15 i 104/17; dalje: SZ), jer je dužnik tijekom prethodnog postupka postao sposoban za plaćanje. Navedeno rješenje je steklo svojstvo pravomoćnosti. 

Podneskom od 14. veljače 2019. Financijska agencija je zatražila naknadu troška u iznosu od 175,00 kn sukladno odredbi odredbama Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka ("Narodne novine" broj 106/15; dalje: Pravilnik), a koji je zahtjev prethodno zatražila i točno odredila i u prijedlogu za otvaranje stečajnog postupka od 3. prosinca 2018.

Sukladno odredbi čl. 128. st. 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. Troškove provedenog postupka u tom slučaju dužan je naknaditi dužnik.

Stoga je sud sukladno odredbi čl. 128. st. 9. SZ-a u vezi čl. 3. Pravilnika odlučio kao u izreci rješenja.

Zagreb, 7. ožujka 2019.

Sudac
 								Marija Bakula Vugrinec

Uputa o pravnom lijeku:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u roku od 8 dana od dostave rješenja, a izjavljuje se putem ovog suda u dva (2) primjerka. Dostava se smatra obavljenom istekom osmoga dana od dana objave ovog rješenja na mrežnoj stranici e-oglasna ploča Trgovačkog suda u Zagrebu (čl. 12. st. 1. SZ-a).

DNA:
1. e-oglasna ploča

